SEAFCO ครึ่งแรกปี 62 รับงานใหม่ต่อเนื่อง มูลค่ารวม 2,231 ลบ.แนะซื้อเป้า 11.50 บ.
SEAFCO ครึ่งแรกปี 62 รับงานใหม่ต่อเนื่อง มูลค่ารวม 2,231 ลบ.แนะซื้อเป้า 11.50 บ.
SEAFCO ครึ่งแรกปี 62 รับงานใหม่ต่อเนื่อง มูลค่ารวม 2,231 ลบ.แนะซื้อเป้า 11.50 บ.
30 ก.ค. 2562

บล.ไอร่า ระบุในบทวิเคราะห์วันนี้(30ก.ค.62) ว่า บริษัท ซีฟโก้ จำกัด (มหาชน) หรือ SEAFCO  รับงานใหม่ต่อเนื่องช่วงครึ่งแรกปี 2562 มูลค่ารวม 2,231 ล้านบาท (17 โครงการ) ส่งผลให้ Backlog เพิ่มขึ้น จากล่าสุด ประมาณ 2,100 ล้านบาท (ก่อนรับรู้รายได้ไตรมาส2/62) เป็นประมาณ 4,000 ล้านบาท พร้อมเป้าหมายงานใหม่ ประมาณ 750 ล้านบาท/ไตรมาส คาดชดเชยการรับรู้รายได้ตามเป้าหมาย 3,000 ล้านบาท ในปี’62 ทำให้คาด SEAFCO ยังสามารถรักษาระดับ Backlog สิ้นปี’62 ที่ประมาณ 2,000 ล้านบาท คาดผลประกอบการปี’63 เติบโตต่อเนื่อง
พร้อมโอกาสในการรับงานเพิ่มจากการเข้าเป็น Sub Contractor งานเสาเข็มและกำแพงดิน ทั้ง (1) รถไฟความเร็วสูงเชื่อม 3 สนามบิน และ (2) ทางด่วนพระราม 3 – ดาวคะนอง ซึ่งเบื้องต้น SEAFCO คาดมูลค่างานฐานราก ประมาณ 12,000 ล้านบาท และ 1,200 ล้านบาท ตามลำดับ ภายใต้ประมาณการจาก Market Share ของ SEAFCO ประมาณ 25 – 30% คาดโอกาสที่ SEAFCO ได้รับงานเพิ่ม ประมาณ 3,000 ล้านบาท คาดทำให้ Backlog มีแนวโน้มเพิ่มขึ้นโดดเด่น
ประเมินราคาเป้าหมายปี’62 ที่ 11.50 บาท อิง PE 20X (เฉลี่ย 5 ปีย้อนหลัง) พร้อมแนะนำ “ซื้อ” จากผลการดำเนินงานที่มีแนวโน้มเติบโตต่อเนื่อง และ Div Yield ที่น่าสนใจ คาดประมาณ 4.0%